"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Maailmas on miljoneid kristlasi, keda usu pärast taga kiusatakse.
Evangeeliumi kuulutamine nende kodukandis on ohtlik.
Märtrite Hääl aitab tagakiusatutel elada oma usku välja
ja viia evangeeliumi neile, kes pole seda veel kuulnud.
MÄRTRITE HÄÄL
Pakistan on huvitav maa,
aga kristlaste olukord seal on muret tekitav.
Käisime koos Mari Palomäega Pakistanis detsembris
ja täna sellest reisist räägimegi.
Tere tulemast saatesse, Mari Palomäki!
Tänan!
Käisime koos sinuga detsembris Pakistanis,
mis oli sinu jaoks esimene kord seal käia.
Millised tunded sind peale seda reisi valdavad?
See oli esiteks väga hea, huvitav, õnnistatud ja silmiavav reis
ja teiseks oli tegu kõige erilisema Lähis-Ida maaga.
Teed olid väga auklikud ja õhk väga saastunud.
Tolmu tõttu hõljus õhus pidevalt kui udu.
Kuid kõik, mis seal oli, tundus väga algelisena.
Ma ise käisin seal ka möödunud aasta aprillis
ja siis oli seal ikka hästi palav - mingi +40*C,
kui telliste-ehitajate külades käisime.
Nii oli nüüd detsembris õhutemperatuur palju mõnusam,
sarnanedes Soome maikuule.
Jaa, igati sobilik soojus.
Mõnusalt meeldiv ja soe ilm.
Kui aga mõelda veel sealsele liiklusele,
siis see oli vahel ikka üsna hirmutav,
kui seal erinevate võrride, autode ja veokite vahel manööverdasime.
Või kuidas sulle tundus?
Nii oli ja oli lausa hämmastav,
et me kogu selle nädala jooksul kordagi avariisse ei sattunud.
Kuid samas oli meil hea ja osav autojuht,
kes meid kenasti ühest kohast teise sõidutas.
Samas käis see kõik hästi aeglaselt, kuna teed olid väga nadis seisus
ja väga kitsadki võrreldes kasvõi Soome teedega.
Nii oli.
Aga huvitav oli siiski, sest autostki nägi väga palju.
Nii oli. Reisijaid nägi isegi liinibusside katustel.
Käisime seal ka telliste-tegijate külades.
Märtrite Hääle eelmise aasta jõulukampaania
keskendus lastele,
mistõttu viisimegi jõulukinke nende telliste-tegijate lastele.
Tegu oli olulise kampaaniaga
ja tore oli näha, kui palju rõõmu need kingid lastele valmistasid.
Seda telliste-tegijate küla külastades kuulsime ka,
milline sealsete laste elu on.
Räägi meile sellest veidi.
Jaa, kuid esmalt tahan tänada kõiki,
kes panustasid sellesse jõulukampaaniasse,
sest ilma teie abita poleks me saanud sinna midagi viia.
Samas kui kuulsime,
kuidas need lapsed ärkavad hommikul vara,
et minna koos vanematega telliskive tegema
ja seejärel kooli.
Kõik jalgsi.
Kooli lõppedes aga taas tagasi telliskive tegema.
Tundus, et need lapsed ei kurda kuidagi,
vaid võtavad oma saatust sellisena nagu see on,
olles oma olemuselt isegi rõõmsad.
Kuigi tegelikult on neil ikka väga raske.
Vaadates igapäevaselt neid väikesi lapsi,
siis nad olid ikka väga töökad ja tublid.
Ja samas on nad õnnelikud kasvõi sellegi poolest,
et nad saavad koolis käia.
Märtrite Hääl toetab kahte kooli telliste-tegijate külades,
samas kui sageli sellistel lastel pole võimalik koolis käia.
Nii ei õpi nad ka lugema, kirjutama ja liitma-lahutama
ehk elu põhioskused jäävad omandamata.
Nii on.
Koolis, mida me külastasime, oli 63 õpilast ja 2 õpetajat.
Kui kokku tuleb 70 õpilast, palgatakse ka kolmas õpetaja.
Lapsed õpivad seal keeli, matemaatikat, ühiskonnaõpetust,
muid üldteadmisi ja ka Piiblit.
Tavaliselt on neil 3-kuuline koolivaheaeg,
aga seal koolis, kus me käisime, kestab vaheaeg vaid poolteist kuud.
Sest kuna õpe toimub paljuski õues,
siis vihma korral ei saa seda korraldada.
Ühtlasi on neil lühemad vaheajad seetõttu,
et vanemad on otsekui jätnud kogu lastekasvatuse vastutuse
õpetajate kanda,
hiilides ise sellest kõrvale.
Millest see võiks olla tingitud?
No ehk arvatakse, et kool on turvaline paik
ja nii jäetaksegi oma vastutus kooli kanda.
Või on ka vanemad nii koormatud tänu tellisetehases töötamisele,
et neil ei jagu jaksugi selleks. - Nii on.
Ühtlasi peetakse kooli turvaliseks paigaks,
kus laste eest kantakse head hoolt,
nii et seetõttu ongi hea jätta lapsed sinna.
Ja eks õpetajad hooligi täiesti siiralt neist lastest,
toetades nende kasvu ja kasvatamist.
Aga osa õpilastest olid seal ka moslemid.
Jaa, kuulsime tõesti
ka osade moslemitest õpilaste tunnistusi
ja seda, milline nende elu seal on.
Neid on seal u 20%.
See on seal üleüldine tava,
et neis koolides on 80% kristlased ja 20% moslemid
See tagab koolidele ka teatud turvalisuse,
nii et nad saavad rahulikult jätkata oma tööd,
ilma et võimud sellesse väga sekkuks.
Seetõttu võetaksegi neisse koolidesse ka moslemeid vastu.
Sest muul juhul
oleks nende koolide olukord palju raskem.
Kuulsime seal olles,
et eks seal elagi ka vaeseid moslemi-peresid
ja ühe moslemist poisi sõnul meeldib talle käia seal koolis seetõttu,
et seal ei tõrjuta kedagi ära.
Nii et sel on oluline tähendus
ja see räägib ka midagi kristlaste kohta.
See väike poiss oli tõesti lausa uhke, et saab seal koolis käia.
See oli tema jaoks suur eesõigus. - Nii on.
Seal telliste-tegijate külades on elu muidugi täiega karm
ja paljud vanemad
ei saa igakord isegi aru laste koolitamise vajadusest.
Eriti veel siis, kui nad ise pole saanud koolis käia
ja õppida lugema-kirjutama.
Kuid laste harimine on siiski eluküsimus,
et nende lapsed võiksid kogeda paremat elu.
Lapsed ise unistavad paremast elust ja erinevatest ametitest.
Küll taheti saada politseinikuks, arstiks, pastoriks, õpetajaks jne.
Niipea, kui lastelt küsiti,
teadsid nad hoobilt, kelleks nad tulevikus saada tahavad
ja loodetavasti nad seda ka ühel päeval saavad.
Unistused on olulised elus edasi liikumiseks.
Nii on.
Teekond nende täitumiseni on küll pikk
ja paljud raskused vajavad ületamist.
See puudutas aga täiega südant,
kui lapsed olid põlvili põrandal maas ja oma jõulukingid kätte said.
Igaüks neist palvetas kogu südamest, tänades silmad kinni Jumalat.
Nii kristlastest kui moslemitest lastel olid kõigil käed risti palveks
ja nad olid nii rõõmsad ja tänulikud.
Nende jaoks tähendas me külaskäik ja aja võtmine nende jaoks väga palju.
Mäletad sa, mida me neile kinkisime?
Kinkisime neile vahvad särgid, mütsid ja joogipudeli
ning muud pudi-padi.
Ühtlasi sai iga laps kaardi,
mis olid meisterdatud meie naistetöö naiste poolt
ja need tähendasid ka väga palju.
Jaa, aitäh kõigile kaardimeistritele!
Need jõudsid kenasti kohale ja neid loeti hoolega.
Paljude Soome naiste poolt valmistatud kaardid
jõudsid kenasti nende õpilasteni.
Nii oli.
Kuna kristlased on Pakistanis vähemuses,
siis milline tulevik neid ees ootab
ja millised on võimalikud töökohad, mille nad endale saavad?
No tavaliselt saavad nad endale kõige madalamad töökohad -
WC'de puhastajad, koristajad, tellisetehase töötajad.
Kristlased suunatakse kõige "madalamasse kasti"
ja ühiskonnas pole neil väga mingit väärtust.
Seda on enam kui selgesti näha.
Ehk siis selleks läheb tarvis rohkesti palveid,
et Pakistani kristlaste olukord võiks tõeliselt muutuda.
Jaa.
Samas on see Märtrite Hääle jaoks väga hea "sihtmärk", mida toetada.
Eriti ka seda kooli seal tellisetehase piirkonnas,
mis on ülimalt oluline.
Tänu sellele, kuidas seal kristlasi koheldakse,
vajavad nad kohe kindlasti neid, kes nende kõrval oleks ja neid toetaks
Räägime korra ka Jumala pilkamise seadusest,
mis Pakistanis kehtib ja on enam kui äärmuslik.
Seda seadust kasutatakse sageli
valesüüdistuste esitamiseks mittemoslemitele ehk ka kristlastele.
Mis juhtub, kui Pakistanis elavat kristlast
süüdistatakse Jumala pilkamise seaduse rikkumises
Neid saab peale seda kiusata taga mitmel erimoel.
Neid kuritarvitatakse ja tõrjutakse ära.
Sageli aga on need süüdistused alusetud.
Lihtsalt otsitakse mingeid põhjusi nende alistamiseks ja karistamiseks.
See Koraani põletamine Rootsis jõudis teemana ka Pakistani
ja nii süüdistatakse isegi Pakistani kristlasi
Rootsis toimunu pärast.
Nii et nad on paljuski kaaskannatajad
tänu sellele Jumala pilkamise seadusele.
Leidsin tsitaadi ühe islamisti suust, kes ütleb:
"See pole mingi julmus tappa Jumala pilkajaid.
Pigem on Jumala pilkamine tohutu julmus
ja selle teostajal pole mingit õigust elada siin maailmas
ega saada ka mingit armu."
Mida sa sellest kõigest arvad?
Kahjuks ongi see reaalne praktika ja vastab enam kui tõele.
Nii arvataksegi, et sellist inimest on õigus tappa
ehk nö orbiidilt eemaldada.
Tegu on karmi karistusega ja nad võtavad seda väga tõsiselt.
Ühtlasi on selliseid juhtumeid Pakistanis väga palju.
Kuid meie teine ja tore tegevus Pakistanis viibides oli see,
kui käisime õmblemiskursuse lõpetamisel.
Märtrite Hääl toetab
noortele naistele mõeldud õmblemiskursuseid,
tänu millele on nii mõnigi noor naine leidnud endale täiesti uue elu.
Nad on kas leidnud tööd mõnes õmblusvabrikus
või loonud ise oma väikefirma.
Märtrite Hääl korraldas eelmisel aastal 10 õmblemiskursust
ja detsembris toimusid viie kursuse lõpetamised,
millest ka meie osa saime.
Kuidas see tundus?
See oli tõeliselt põnev käia läbi kõigi naiste lõputööd
ja samas vaadata ka raamatuid,
mis kätkesid miniversioone nende tehtud töödest.
Neile õpetati ka käsitööd,
nööpaugu tegemist, nööpide õmblemist ja palju muud.
Nad võtsid oma õpinguid tõsiselt
ja oh seda rõõmu siis,
kui iga naine sai endale kingiks õmblusmasina.
Sellest sai kui iga pere isiklik aare ja see viidi sealt uhkusega ära.
Ühtlasi aga kinkisime seal lõpetamisel igale naisele ka Piibli,
mida nad hakkasid kohe uurima.
Nende naiste seas oli moslemi naisigi.
Seal oli 2-3 noort naist, kes sirvisid erinevaid piiblisalme,
nii et tegu oli kindlasti ka väga hea kingiga.
Ühtlasi said nemadki kõik Soome naiste tehtud kaardid
ehk neid kaarte sai jagatud rohkesti.
Tõuseb sulle ehk mõni sealne naine eriliselt mõtteisse?
Nii mõnigi neist,
aga eriti ehk üks kurt noor naine, kes oli väga andekas.
Ta suhtles teistega viipekeele teel ja jäi kuidagi eriliselt meelde.
Ühtlasi olid ta õmblustööd väga, väga head
ja ma ka ütlesin seda talle.
See naine lõpetas õmbluskursuse eelmisel korral, kui seal käisime
ja ka talle õmblusmasina kinkisime.
Nii küsisin me koostööpartnerilt,
kas oleks võimalik kohtuda temaga selgi korral
ja ta tuligi sinna lõpetamisele.
Meile öeldi, et ta on loonud oma väikese ettevõtte,
kuid kuulsime ka sellest, kuidas teda varasemalt oldi koheldud.
Inimesed pilkasid teda, kuna ta oli kurt ja ei saanud suhelda.
Ta oli teistest erinev. - Jaa.
Nüüd aga, mil ta läbis selle kursuse ja tal on ka oma õmblusmasin,
toob ta oma perele raha sisse, tagades sellega rahalise turvatunde.
Nii et olukord on hoopis teine.
Ühtlasi oli ta enesehinnang palju kõrgem.
Kuid meil on seal ka võrratu koostööpartner-meeskond,
kes teevad südamest oma tööd sealsete naiste seas.
Vaatasin imetlusega seda meeskonda
ja seda, kui palju nad neid õmblemiskursuseid korraldavad,
kasvatades sellega ka inimeste tööhõivet.
Külastasime seal ka üht sellist küla, mida nimetatakse uskmatute külaks.
See asus väljaspool sealsete kristlaste küla
ja oli lausa enneolematu paik.
Neid inimesi ei peetud kui kellekski ja keegi ei tahtnud sinna minna.
Neid tõrjuti ära ja neid vaadati põlastavalt.
Nii olid nad täiega hämmingus, kui me sealt läbi põikasime.
Ka sealt külast osales mõni naine me õmblemiskursustel.
Selle küla külastamine oli küll ikka...
Mind ajas nii nutma, kui seal ühte tuppa astusime
ja nägime, et seal elas koos 3 peret.
Kolm peret ühes toas, kus oli vaid kaks suurt voodit.
Ühes neist peredest oli aga veel mitu last.
Sel kodul polnud seinugi - oli vaid katus.
See vaatepilt võttis küll sõnatuks.
Küllap nemadki olid hämmingus me seal olekust,
sest tõenäoliselt seal väga külalisi ei käi.
Paljud tahtsid tulla kätlema meid. - Jaa, puudutus oli nende jaoks tähtis.
Nagu seegi, et anda neile me seal käimise kaudu teada,
et ka nemad on olulised.
Ja seal samas, kus olid inimesed, olid ka nende lehmad ja muud loomad
Selliseid külasid oli seal mitmes eripaigus.
Nende külainimeste seas seistes
tundsin, kui oluline see on mulle endalegi näha,
kuidas need inimesed elavad ja on.
Sest see täitis mu südame ühe tänutundega,
nii et saatsin koju, Soome, sõnumi:
"Loodan, et ma ei nurise enam tagasi koju tulles millegi üle."
See oli tõesti kõnekas hetk mitmel erimoel,
nii nagu kogu me reis oli tegelikult väga kõnekas.
Pakistanis valitseb teatud selline süsteem,
mis viitab kui kaasaja orjusele.
Nii näiteks, kui vaeses peres - näit. telliseid ehitavate inimeste peres
jääb keegi haigeks
ja neil pole raha, et oma pereliiget haiglasse viia,
siis mida nad teevad?
Nad peavad tehase omanikult laenu võtma.
Selle laenu kohta koostatakse ametlik dokument,
mida paljud laenajad aga ei oska lugedagi.
Kuna nad ei oska ei lugeda ega kirjutada,
kirjutavad nad lepingu lõppu vaid puu tähise.
Laenuleping näeb ette,
et kogu laenaja pere töötab tehase omaniku heaks seni,
kuniks laen on tasutud.
Samas saavad nad kõik miinimumpalka.
Probleemiks kogu loo juures on see, et intressid tõusevad pidevalt
ja nii on kogu pere selle laenu ori
ja see laen kandub edasi ka järgnevatele põlvedele.
Märtrite Hääl on aidanud
mitmeid selliseid laenuorjusesse sattunud peresid.
Kuidas seda on tehtud?
Mõtlen siinkohal ühele mehele, kellest täna juba rääkisime.
Tal on kuus õde-venda, kellest kõik on abielus peale ta enda.
Ta murdis oma parema jalaluu ega saa seetõttu korralikult käia.
Ta paremas jalas otsekui polegi enam luid.
Ta on kannatanud unetuse ja tugevate valude käes.
Vend püüdis teda aidata
ja nad mõlemad tegid seal tellisetehases rasket tööd.
Kuid tal polnud ka muid valikuid.
Siis aga kolis vend perega ära
ja ta jäi sinna üksi oma raskuste keskele.
Kuid Märtrite Hääl sirutas siis abikäe aitamaks teda kõigi ta võlgadega,
mis oli ta jaoks ikka väga suur asi.
Kohtusime temaga paar aastat tagasi ja saime ka palvetada ta eest.
Nii imeline, et ta on nüüd võlgadest vaba
ja suudab end nüüd ise ära elatada.
Nii on. Ta peab oma köögiviljapoodi
ja me aitasime ka selle käivitamsele kaasa,
nii et ta saab täna ise tegutseda ja toimetada.
Ta on ülitänulik Märtrite Hääle abi eest.
Kuid nägime selle reisi ajal veel üht meest,
kes tunnistas, kuidas ta on saanud abi oma võlgade suhtes.
Ta oli väga liigutatud sellest.
Ja isegi, et meie jaoks polnud tegu suurte summadega,
siis nende jaoks on need ülisuured summad
ja ilma meie abita
nad ehk ei pääsekski sellest võlaorjusest.
Jaa, ta tänas meid pisar silmil, et aitasime teda ja ta peret.
Seal oli teisigi selliseid.
Me koostööpartnerilt oli tore kuulda,
et see võlaorjuses olevate inimeste aitamine
on õnnestunud 100%.
Need pered on loonud oma ettevõtted
ja saavad nüüd ise oma pere elatamisega hakkama,
olles vabad võlaorjusest.
Mis sulle veel me Pakistani reisist meenub?
Mäletan näiteks seda, kuidas meil oli üks tähtis päev ootel
ja ma jäin päev enne kõrgesse palavikku.
See tabas kui välk selgest taevast
ja ma mõtlesin, mis valemiga ma küll järgmine päev üles saan?
Kuid siis toodi mulle tõeliselt head rohtu
ja ma olin hommikuks täiesti terve.
Nii usun ka, et tegu oli saatana rünnakuga,
kuna meid ootas tähtis päev ees
ja ma olin väga kurb, kui mõtlesin, et ma ei saagi sellest osa.
Kuid hommikul ärgates kiitsin Jumalat,
sest kogu haigus oli kadunud.
Eks palvedki mängisid selles suurt rolli.
Saatsime ju kohe Soome palvesoovi
ja inimesed palusid nii sinu kui me reisi eest.
Nii et see on ülimalt oluline paluda ka selliste reiside eest.
Kogu sealne üldine õhkkond oli muidugi pingeline.
Teatud linnades ja külades veel eriti pingeline.
Kuid kogu selle reisi jooksul sai ikka väga selgeks,
millise pimeduse keskel paljud sealsed inimesed elavad.
Ja teisalt on seal siis kristlased, kes püüavad tuua sinna mingeid värve
lootes selle kõige keskel Jumalale.
See kõnetas mind ikka igapäevaselt, kui nende kristlastega kohtusime
ja kui ka nende külasid külastasime, kus polnud ikka mitte kui midagi.
Küll aga oli selge, et nad tundsid rõõmu Issandast.
See kiirgas nende silmist välja
ja nad tõesti olid valguskiirteks keset sealset pimedust,
mis on ülimalt oluline.
Lõpetuseks veel paar Pakistaniga seotud raamatut.
Siin üks vanem raamat: "Julgesin kutsuda Teda isaks",
mille olen ise vähemalt kaks korda läbi lugenud.
Raamatu autor räägib siin,
kuidas ta kohtas Jeesust esimest korda
unenägude ja nägemuste kaudu
ja kuidas ta hakkas siis Teda järgima.
Sul aga on ka üks raamat.
Jaa, "Mahakistud loor",
mis räägib ühest Pakistani neiust, kelle nimi tähendab aeda.
Ta oli pärit rikkast perest
ja kuigi ta isa soovis poega, armastas ta siiski ka oma tütart väga.
Siis aga jäi see tüdruk haigeks ja kaotas liikumisvõime.
Pere püüdis leida talle kõikvõimalikku abi,
kuniks tüdruk ise luges Koraanist Jeesuse-nimelisest prohvetist.
Ta hakkas asja lähemalt uurima, õppides tundma armastavat Jumalat,
saades seeläbi ka usklikuks ja ka terveks.
Tõeliselt huvitav raamat ühest Pakistani neiust.
Kumbki neist raamatutest maksab 15 eurot
ja neid saab osta: www.marttyyrienaani.fi/kauppa/
Sealt saab tellida ka tasuta Märtrite Hääle ajakirja:
www.marttyyrienaani.fi
Aitäh Mari, et olid tore reisikaaslane
ja jagasid siin saates ka oma reisimuljeid.
Aitäh ja tänud sullegi!
Tõlge: Anne-Ly Raukas